Politikerne i Aalborg Byråd var langt fra de eneste, der troppede op til budgetseminar på Hotel Scandic ved Gigantium tirsdag morgen klokken 8. Det gjorde også en større samling borgere, der vil vise deres utilfredshed med de kommende millionbesparelser på især skole-, børne- og ungeområdet. Demonstranterne kommer fra både forældrebevægelsen "Hvorerderenvoksen" samt 23 forskellige foreninger - blandt andre FOA, Dansk Socialrådgiverforening, HK Kommunal, Skole og forældre samt Dansk Sygeplejeråd. Aalborg Kommune skal spare op mod 300 millioner kroner. Der er lagt op til besparelser på flere områder i hele kommunen – blandt andet reduktion af medarbejdere og lukninger af flere skoler.

Opsummering:
Repræsentanter fra 23 foreninger viser sin utilfredshed i forbindelse med budgetseminar i Aalborg Kommune.